VM i fotball 2010

VM i fotball 2010 var den 19. verdsmeisterskapen i fotball. Han vart arrangert i Sør-Afrika frå 11. juni til 11. juli 2010. Det var første gongen fotball-VM vart arrangert på det afrikanske kontinentet. Spania vart verdsmeister for første gong, etter å ha slått Nederland 1-0 i finalen etter ekstraomgangar. Tyskland slo Uruguay i bronsefinalen. Sør-Afrika vart det første vertslandet nokon gong som ikkje gjekk vidare frå gruppespelet. Toppskårarane i turneringa vart Thomas Müller frå Tyskland, Wesley Sneijder frå Nederland, David Villa frå Spania og Diego Forlán frå Uruguay, som skåra fem mål kvar, men Thomas Müller vann den offisielle toppskårartittelen fordi han hadde flest målgivande pasningar. FIFA kåra Diego Forlán til beste spelar i turneringa, og Iker Casillas frå Spania til beste målvakt.

FIFA bestemte at opningskampen og finalen skulle spelast på Soccer City i Johannesburg. Meisterskapen vart sparka i gang her 11. juni då Sør-Afrika møtte Mexico i gruppe A.

Søkjarar 
Det var på førehand klart at det var Afrika som skulle arrangera VM i 2010. Dei fem landa som søkte om å få arrangera meisterskapen, var:
 Egypt
 Libya
 Marokko
 Sør-Afrika
 Tunisia

14. mai 2004 trekte Tunisia søknaden, då det vart klart at dei ikkje ville få løyve til å dela arrangementet med Libya.

15. mai 2004 avgjorde FIFA sin eksekutivkomité i Zürich med 14 stemmer mot 10 at meisterskapen skulle arrangerast i Sør-Afrika framfor Marokko. Egypt fekk ingen stemmer. Libya vart utelate frå avgjerda etter at dei hadde forklart at dei ønskte å arrangera meisterskapen saman med andre, og ikkje på eiga hand.

Plassar 
Totalt var 32 land med, slik det hadde vore sidan VM i 1998. Sidan vertslandet er automatisk kvalifisert, fekk Afrika med eitt lag meir enn vanleg i denne turneringa.

Kvalifisering

UEFA (Europa) 

9 grupper med 6 eller 5 lag. Dei 9 gruppevinnarane og halvparten av de 8 beste gruppetoarane gjekk til VM.

CAF (Afrika) 
12 grupper med 4 lag spelte først. Deretter vart dei beste laga igjen delt opp i grupper. Sør-Afrika var automatisk kvalifisert som arrangørland.

AFC (Asia) 
Cup-spel for å eliminera lag, deretter trekning i 5 grupper.

OFC (Oseania) 
Det beste laget spelte play-off-kamp mot det 5. beste frå Asia.

CONMEBOL (Sør-Amerika) 
Éi gruppe med alle lag. Dei 4 beste gjekk direkte vil VM, nummer 5 spelte play-off mot play-off-laget frå Nord-Amerika, Sentral-Amerika og Karibia.

CONCACAF (Nord-Amerika, Sentral-Amerika og Karibia) 

Fleire grupper. Play-off-laget spelte mot det 5. beste laget frå Sør-Amerika.

Banar og spelestader

Dommarar 

Desse var dommarar under verdsmeisterskapen:

Trekning av grupper og seeding 

Seedinga for VM vart offentleggjort av FIFA 2. desember 2009. Ho var basert på FIFA-rankinga per oktober 2009. Dermed vart det òg avgjerande korleis laga hadde gjort det etter fotball-VM i 2006. Frankrike, som hadde to haltande kvalifiseringar og eit svakt EM sidan førre VM, vart derfor ikkje seeda, trass i sølvet i 2006. 

Ingen av dei tre søramerikanske laga kunne koma i gruppe med Brasil og Argentina. Det vart løyst ved at dei to første afrikanske laga som vart trekte ut, vart plassert i gruppene der Brasil og Argentina på det tidspunktet allereie var plasserte. Sør-Afrika kunne på si side ikkje møta afrikanske lag.

Trekninga av gruppene i VM skjedde 4. desember 2009.

Kampoppsett

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Sluttspelet

Åttendedelsfinalar

Kvartfinalar

Semifinalar

Bronsefinale

Finale

Kjelder 

 FIFA.com

Bakgrunnsstoff 
 FIFA si offisielle side 
 Nedteljing til meisterskapen

 
2010